Diari Oficial de la Generalitat Valenciana


Sumari del DOGV 8579, del 27-06-2019 (2019/5964)

Informació pública del projecte d'expropiació per a l'eixamplament de la calçada actual de la carretera del Grau per a l'execució d'un carril bici i pas per a vianants.
------------------------------------------------------------------------------------------------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5964


Data del document
:   07-06-2019

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública del projecte d'expropiació per a l'eixamplament de la calçada actual de la carretera del Grau per a l'execució d'un carril bici i pas per a vianants. [2019/5964]  
El Ple de l'Ajuntament, en sessió ordinària realitzada el 9 de maig de 2019, ha adoptat l'acord següent:  
  
«7. Aprovació, si escau, de l'annex del projecte d'expropiació per a l'eixamplament de la calçada actual de la carretera del Grau. EDUSI (G 14526/2017)  
Vistes les actuacions que consten en l'expedient tramitat amb vista a l'expropiació, pel procediment de taxació conjunta, dels terrenys de sòl no urbanitzable, dotacional de comunicacions-xarxa viària determinat en la modificació puntual núm. 41 del vigent Pla general, per a l'eixamplament de la calçada actual de la carretera del Grau amb destinació a l'execució d'un carril bici i pas per a vianants; i tenint en compte els següents  
  
Antecedents:  
I. L'Estratègia de Desenvolupament Sostenible Integrat en l'Àrea Urbana de Borriana (EDUSI/FEDER) del Programa operatiu de creixement sostenible FEDER 2014-2020, aprovada per la Resolució de 12 de desembre de 2016, de la Secretaria d'Estat de Pressupostos i Despeses del Ministeri d'Hisenda i Administracions Públiques, recull com un dels seus objectius estratègics el foment de la mobilitat urbana sostenible. Concretament aquesta actuació es troba en l'objectiu temàtic O. T. 4 Economia baixa en carboni, el seu objectiu estratègic O. E. 4.5.1- Foment de la mobilitat urbana sostenible i la seua actuació A.4. Carril bici-per a vianants nucli urbà-Grau i connexions.  
  
II. En data 3 de juliol de 2018 es va publicar en el Butlletí Oficial de la Província de Castelló l'acord de la Comissió Territorial d'Urbanisme de Castelló, d'aprovació definitiva de la modificació puntual núm. 41 del Pla general de Borriana, que té per objecte preveure en el planejament el condicionament i l'eixamplament de la calçada actual de la part de la carretera del Grau compresa entre l'avinguda de la Unió Europea i l'avinguda de la Constitució, per a l'execució d'un carril bici i d'un pas per a vianants en l'esmentat tram. D'aquesta forma, el vigent Pla general qualifica els terrenys objecte d'expropiació com a sòl dotacional viari públic de comunicacions, mantenint la seua classificació de sòl no urbanitzable.  
  
III. La Junta de Govern Local va aprovar el 22 de novembre de 2018 el projecte d'urbanització per a l'obra d'implantació carril bici i pas per a vianants a la carretera Borriana-Grau (BOP núm. 147, de 08.12.2018).  
  
IV. En sessió realitzada el 13 de desembre de 2018 el Ple de l'Ajuntament va acordar l'estimació parcial i desestimació de les diferents al·legacions formulades en l'expedient tramitat; l'aprovació del projecte d'expropiació per a l'eixamplament de la calçada actual de la carretera del Grau amb destinació a l'execució d'un carril bici i pas per a vianants de data 28 de novembre de 2018, amb una valoració conjunta de 55.572,56 ?; l'aprovació definitiva de la relació de béns i drets afectats; i el trasllat a les persones interessades dels corresponents fulls d'apreuament aprovats.  
  
V. En data 7 de març de 2019 la Junta de Govern Local va acordar autoritzar, disposar i reconéixer l'obligació de la despesa de 55.572,56 - i ordenar el pagament a favor dels titulars registrals dels béns i drets inclosos en el projecte d'expropiació per a l'eixamplament de la calçada actual de la carretera del Grau amb destinació a l'execució d'un carril bici i pas per a vianants, aprovat pel Ple de l'Ajuntament en data 13 de desembre de 2018, segons el seu percentatge de participació en la propietat de les finques allí descrites i pel preu just fixat en aquest. Així mateix, va acordar convocar als titulars per a l'aixecament de l'acta de pagament i ocupació.  
  
VI. Els dies 8 i 9 d'abril de 2019 s'han subscrit en aquest ajuntament les actes de pagament i ocupació de les superfícies afectades per l'esmentada expropiació, en les quals s'han introduït esmenes a determinats errors i omissions detectats en la documentació de l'esmentat projecte d'expropiació.  
  
VII. El document annex projecte d'expropiació per a l'eixamplament de la calçada actual de la carretera del Grau, amb destinació a l'execució d'un carril bici i pas per a vianants, subscrit el 29 d'abril de 2019 per l'arquitecte municipal, descriu els errors i omissions detectats i esmenats en les actes de pagament i ocupació.  
Atés que en el procediment de taxació conjunta, els errors no denunciats i justificats en fase d'informació pública no donen lloc a la nul·litat o reposició de les actuacions, conservant, no obstant això, les persones interessades el seu dret a ser indemnitzades en la forma que corresponga, tal com assenyala l'article 43.3 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana.  
Atés que les rectificacions introduïdes en l'annex són correcció d'errors materials o de fet, referits a l'omissió de determinades dades identificatives de titulars registrals expropiats (parcel·les 7, 18, 21); a la concreció de la superfície que s'expropia de determinades finques registrals integrades en una mateixa finca cadastral (parcel·la 9), i a la correcta identificació registral d'una finca expropiada (parcel·la 15), s'estima procedent la seua aprovació, amb vista a la correcta inscripció registral dels terrenys expropiats.  
Atés que les administracions públiques poden rectificar, en qualsevol moment, d'ofici o a instàncies de les persones interessades, els errors materials, de fet o aritmètics existents en els seus actes, en virtut del que es disposa en l'article 109.2 de la Llei 39/2015, d'1 d'octubre, de règim jurídic de les administracions públiques.  
  
Per tot l'anterior, de conformitat amb l'informe proposta emés per la direcció de la Secció II, i amb el dictamen favorable de la Comissió Informativa d'Urbanisme i Medi Ambient, el Ple d'aquest ajuntament, com a òrgan competent, acorda:  
  
Primer  
Aprovar l'annex del projecte d'expropiació per a l'eixamplament de la calçada actual de la carretera del Grau amb destinació a l'execució d'un carril bici i pas per a vianants aprovat el 13 de desembre de 2018, que comprén les rectificacions d'errors o omissions detectats i esmenats en les actes de pagament i ocupació dels terrenys expropiats, subscrites en dates 8 i 9 d'abril de 2019.  
  
Segon  
Rectificar el dispositiu quart de l'acord plenari adoptat en data 13 de desembre de 2018, i aprovar les següents modificacions de la relació de béns i drets afectats per l'expropiació:  
  
Quant a la parcel·la 7, queda redactat:  
  
Parcel·la 7  
Referència cadastral: 94152V029184980763SE Superfície (m²): 2.662,00  
Referència cadastral: 43755D616840156777GM Superfície (m²): 113,00  
Referència registral: 7677 Superfície registral (m²): 1.232,00  
Referència registral: 7679 Superfície registral (m²): 1.232,00  
Titular registral:  
Poré Juan, Juan Bautista 50 %  
Castellar López, Ascensión 50 %  
Superfície expropiació (m²): 23,12 de la finca 7677  
Tipus d'afecció: parcial  
  
  
  
Quant a la parcel·la 8, queda redactat:  
  
Parcel·la 8  
Referència cadastral: 08297P674222278007KO Superfície (m²): 9.292,00  
Referència cadastral: 158289481PL59B2109OT Superfície (m²): 125,00  
Referència registral: 26696 Superfície registral (m²): 9.357,00  
Titular registral:  
Safiagro, SA 100 %  
Superfície expropiació (m²): 558,74  
Tipus d'afecció: parcial  
  
  
Quant a la parcel·la 9, queda redactat:  
  
Parcel·la 9  
Referència cadastral: 85931T576296645360TU Superfície (m²): 9.832,00  
Referència registral: 8329 Superfície registral (m²): 831,00  
Referència registral: 30801 Superfície registral (m²): 9.384,00  
Titular registral:  
Safiagro, SA 100 %  
Superfície expropiació (m²):  
- 149,48 de la finca registral 8329  
- 46,74 de la finca registral 30837  
Tipus d'afecció: parcial  
  
  
Quant a la parcel·la 15, queda redactat:  
  
Parcel·la 15  
Referència cadastral: 93886G259237987890KV Superfície (m²): 2.842,00  
Referència registral: 20975 Superfície registral (m²): 2.700,00  
Titular registral:  
Montoliu Domingo, Iraida 50 %  
Montoliu Domingo, María Asunción 50 %  
Montoliu Enrique, Manuel Usdefruit vitalici  
Superfície expropiació (m²): 43,07  
Tipus d'afecció: parcial  
  
  
Quant a la parcel·la 21, queda redactat:  
  
Parcel·la 21  
Referència cadastral: 28315E600771193233FC Superfície (m²): 1.947,00  
Referència cadastral: 95716Z556536384009TS Superfície (m²): 268,00  
Referència registral: 52017 Superfície registral (m²): 2.066,00  
Titular registral:  
López Villegas, Francisco 50 %  
Simarro Ortiz, Rosa 50 %  
Superfície expropiació (m²): 52,33  
Tipus d'afecció: parcial  
  
  
Tercer  
Publicar el present acord en el Diari Oficial de la Generalitat Valenciana i en el Butlletí Oficial de la Província de Castelló.  
  
Quart  
Notificar el present acord als interessats propietaris i titulars de béns i drets que figuren en l'expedient.»  
  
Borriana, 7 de juny de 2019.- L'alcaldessa: Maria José Safont Melchor.